Vanredno stanje zbog poplava
Usled obilnih padavina, na teritoriji sedam opština u slivu reka Lim i Drina sprovode se mere vanredne odbrane od poplava. 
Iako je vodostaj Lima u opadanju, a Drine u stagnaciji, situacija u poplavljenim područjima u zapadnoj Srbiji je i dalje jako teška. Najdramatičnije je u Loznici, gde je proglašeno vanredno stanje. Pod vodom je više od hiljadu kuća i vikendica, kao i šest hiljada hektara zemljišta. Prema podacima Gradskog štaba za vanredne situacije, prethodne noći i juče je iseljeno 355 domaćinstva sa oko 1.200 članova, a stanovništvu na ugroženom području se doprema hrana i voda, jer voda iz vodovoda nije za piće. Tokom prethodne noći ugroženu opštinu Ljubovija, u kojoj je takođe zbog velikih poplava proglašeno vanredno stanje obišao je i predsednik Srbije Boris Tadić, koji je u razgovoru sa meštanima najavio pomoć države ugroženom stanovništvu. Ni meštani Prijepolja, koji su se našli na udaru Lima nisu bolje prošli tokom prethodnih dana i noći. Tokom današnje posete Prijepolju, ministarka za Nacionalni investicioni planVerica Kalanovićje najavila da će njeno ministarstvo izdvojiti znatna finansijska sredstva iz svog budžeta za 2011. godinu za obnovu infrastrukturnih objekata koje je poplavio Lim, a sanacija će početi u prvim danima proleća: " navela je Kalanović. Predsednik opštine Prijepolje Dragoljub Zindović je rekao da su toj opštini trenutno najpotrebniji stručnjaci, koji treba da procene stanje oštećenih mostova i da Prijepolje očekuje ozbiljniju finansijsku pomoć države: "", kaže Zindović. Nadležni za sada poručuju da nema pouzdanih informacija o tome kako će se narednih dana razvijati hidrometereološka situacija i da će zbog toga nadležne službe koje pomažu ugroženim građanima ostati na terenu dok se situacija ne stabilizuje. Velike poplave širom Crne Gore ugrozile su hiljade ljudi čija je evakuacija u toku, a crnogorska vlada je zatražila pomoć od kancelarije NATO-a u Briselu. U Golubovcima, kod Podgorice, poplavljeno je šest sela, i ugroženo 1.200 porodica. Stanje je kritično u opštini Golubovci, mestima na obodu Skadarskog jezera, kao i u Beranama i Plavu, na severu zemlje. Iz naselja sa oboda Skadarskog jezera evakuisane su 42 porodice. Nivo vode u jezeru dostigao je rekordnih 569 centimetara, a zbog prelivanja vode iz jezera zatvoren je put Podgorica-Bar. Vlada Crne Gore nije uvela vanredno stanje, vech je formirala radno telo za praćenje stanja u zemlji.